VEGA og Beatbox Entertainment præsenterer **Passengers højre hånd Stu Larsen fortæller rejsehistorier i VEGA**

Den musikalske vagabond Stu Larsen fortæller tirsdag d. 10. marts historier fra hans berejste liv i Lille VEGA*. Sammen med Passenger har singer/songwriteren perfektioneret sit udtryk på turnéer verden over.***Den australske singer/songwriter har nye finurlige historier med på nyt album**

Efter to udsolgte koncerter i Ideal Bar vender australske Stu Larsen denne gang tilbage til København med en koncert i Lille VEGA, så endnu flere har muligheden for at nyde sangskriverens finurligheder.

Stu Larsen besluttede for fem år siden at skifte hverdagens sikkerhed og et stabilt job i bankverdenen med et simpelt liv, hvor alle hans ejendele kunne være i én kuffert og musikken var vejviseren for livets muligheder.

**Support og turné med Passenger**
Siden hen har sangeren, der lyder som en blanding af Jeff Buckley and Van Morrison, turneret over det meste af verden enten som solokunstner, support eller tourmanager for sin ven og musikalske kollega Passenger. I sommers bragte det de to herrer tværs over USA - nyd et cover af Paul Simons ”America” i [denne video](http://www.youtube.com/watch?v=W59HEnPpgG8) fra turnéen.

Passenger og Stu Larsen dele flere kvaliteter som dybt charmerende tekster og en behagelig og blød stemme..

**Vagabonden på plade**
På sine rejser gennem Australien, New Zealand, Japan, England og Europa har Stu Larsen fundet små vinduer af tid til at indspille to ep’er Ryeford (2011) samt The Black Tree (2009) og i sommers udkom hans første fuldlængde album udgivet på et pladeselskab.

Titlen er meget passende *Vagabond*. Hør Stu Larsen fortælle om albummet i [denne video](https://www.youtube.com/watch?v=n_nYkR5SB6Q) fra releasefesten for albummet, der blev afholdt i den stemningsfulde St. Pancras Old Church i London. De første singler fra albummet har været ”[San Francisco](https://www.youtube.com/watch?v=ykLPhz3mAtk)” og ”[Thirteen Sad Farewells](https://www.youtube.com/watch?v=EF6FA53aagI)”. Begge sange cirkler om kærligheden og udfordringerne ved at sige farvel.

### Info om koncertenStu Larsen (AUS)Tirsdag d. 10. marts 2015, kl. 20Lille VEGA, Enghavevej 40, 1674 Kbh. V150 kr + gebyrForsalget starter i dag via vega.dk, Billetlugen og i FONA.